Coba ceritain soal Henan dalam bahasa melayu

Henan (), ialah sebuah wilayah Republik Rakyat China yang terletak di bahagian tengah negara. Singkatan satu aksaranya ialah  (pinyin: yù), sempena Wilayah Yuzhou ( Yù Zhōu), sebuah wilayah Dinasti Han (zhou) yang merangkumi beberapa bahagian Henan. Nama Henan bermaksud "selatan Sungai (Kuning)" (Huang He).

Dengan jumlah penduduk menghampiri 100 juta orang, Henan ialah wilayah China yang paling ramai penduduknya. Henan bersempadan dengan Hebei di utara, Shandong di timur laut, Anhui di tenggara, Hubei di selatan, Shaanxi di barat, dan Shanxi di barat laut.

Henan juga kerap dipanggil Zhongyuan ( zhōngyuán) atau Zhongzhou ( zhōngzhōu), yang bermaksud "dataran tengah" atau "pusat negeri"; nama ini juga digunakan untuk menyebut seluruh Dataran China Utara. Henan dianggap sebagai tempat lahir tamadun Cina.